દુનિયા આખી એક એવી ફોર્મ્યુલા શોધી રહી હતી જેનાથી ઝાડા-ઉલ્ટી વગેરેમાં ડિહાઈડ્રેશનથી લોકોને બચાવી શકાય. એ સમયે વર્ષે લાખો લોકો આ બીમારીને કારણે મોતના મુખમાં હોમાઈ જતા હતા. આખાને આખા ગામ ખાલી થઈ જતા હતા. 1957માં હેમેન્દ્ર નાથ ચેટર્જી નામની વ્યક્તિએ એક એવો ફોર્મ્યુલા શોધ્યો જેને આજે ORS તરીકે ઓળખવામાં આવે છે. કમનસીબે આનો શ્રેય તેમને ન મળી શક્યો. એક ચપટી નમક અને ખાંડના આ મિશ્રણે કરોડો લોકોનો જીવ બચાવ્યો છે.